যদি তেওঁৰ দলটোৱে অন্ধ্ৰ প্ৰদেশৰ পৰৱৰ্তী বিধানসভা নিৰ্বাচনত জয়ী নহয়, তেন্তে তেওঁ পুনৰ আৰু প্ৰতিদ্বন্দিতা নকৰে। কুৰ্ণুলত এখন ৰাজহুৱা সভাত ৰাজ্যখনৰ প্ৰাক্তন মুখ্যমন্ত্ৰী তথা তেলেগু দেশম পাৰ্টিৰ (টিডিপি) মুৰব্বী চন্দ্ৰবাবু নাইডুৱে এইদৰে কয়।
অন্ধ্ৰ প্ৰদেশৰ বিধানসভা নিৰ্বাচন ২০২৪ চনৰ লোকসভা নিৰ্বাচনৰ সৈতে অনুষ্ঠিত হ'ব। বিৰোধী দলৰ নেতা চন্দ্ৰবাবু নাইডুৱে ইতিমধ্যে মুখ্যমন্ত্ৰী জগনমোহন ৰেড্ডীৰ ৱাইএছআৰ কংগ্ৰেছক উৎখাত কৰিবলৈ জিলাই জিলাই জনসম্পৰ্ক অভিযান আৰম্ভ কৰিছে। সেইকাৰণে তেওঁ বুধবাৰে নিশা ৰয়ালসীমাৰ কুৰ্ণুললৈ আহিছিল।
চন্দ্ৰবাবুয়ে ইতিমধ্যে তেওঁৰ পুত্ৰ নাৰা লোকেশক তেলেগু দেশম পাৰ্টিৰ সাংগঠনিক দায়িত্ব দিছে। এনে পৰিস্থিতিত তেওঁ ২০২৪ চনৰ নিৰ্বাচনৰ কথা কৈ দলৰ পৰৱৰ্তী প্ৰজন্মক সন্মুখলৈ অনাৰ কৌশল লৈছে নেকি তাক লৈ জল্পনা-কল্পনা চলি আছে।
শেহতীয়া জনমত সমীক্ষা অনুসৰি, জগনমোহন অন্ধ্ৰ প্ৰদেশত ক্ষমতালৈ ঘূৰি আহিব পাৰে। এই পৰিস্থিতিত চন্দ্ৰবাবুৰ মুখত 'বিৰোধী ঐক্য' সম্পৰ্কেও বক্তৱ্য শুনা গৈছে।
সূত্ৰসমূহৰ মতে তেলেগু দেশম পাৰ্টিৰ নেতৃত্বই ৰাজ্যখনৰ আন এটা বিৰোধী দল চলচ্চিত্ৰ তাৰকা পৱন কল্যাণৰ জনসেনাৰ সৈতে আসন ভাগ-বতৰা চুক্তিৰ ওপৰতো আলোচনা আৰম্ভ কৰিছে। অৱশ্যে, পৱনে বিৰোধী মিত্ৰতাত বিজেপিক ল'ব বিচাৰিলেও চন্দ্ৰবাবুৰ আপত্তি আছে বুলি তেলেগু দেশম দলৰ সূত্ৰই জানিবলৈ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
